bavarian-nlp/barwiki-20250901 huggingface dataset:
Kvichak River

Da Kvichak River is a 97 km longa Fluss im Sidwestn vo Alaska om Iwagong van Festland zua Alaska-Hoibinsl.
Ea entspringd'm Iliamna Lake, fliassd sidwestweats und mindd ba Kogging, 14 km neadli vo Naknek, in de Kvichak Bay, a Bucht im Noadostn vo da Bristol Bay.
De Bezeichnung vo de Uaeihwohna vo Alaska fia'n Fluss is 1828 vo Kapitän Lutke vo da kaisali russischn Marine ois „Riviere Bristol“ oda „Riviere Kvitchak“ dokumentiad worn. De Schreibweis „Kvichak“ stommd aus ana Koartn van United States Bureau of Fisheries ausm Joar 1888.
Provinz Palencia

De Provinz Palencia is a spanische Provinz vo da Autonomen Region Kastilien und León. De Haptstod is Palencia. Im Noadn grenzd se on: de Autonome Region Kantabrien, im Ostn on de Provinz Burgos, im Sidn on Valladolid und im Westn on León.
De Provinz Palencia hod Eihwohna (), vo dena uma de Häjft in da Haptstod Palencia lem.
Gressde Gmoana.
De Provinz Palencia hod 191 Gmoana, 11 dovo hom iwa 2000 Eihwohna.
Stond:
Aguilar de Campoo

Aguilar de Campoo is a spanische Gmoa (municipio) in da Provinz Palencia vo da Autonomen Gmoaschoft Kastilien-Leon af . Se hod a Fläch vo km², Eihwohna () und a Bevejkarungsdichte vo . 
Log.
De Stod liegd 334 Kilometa neadli vo Madrid om Stausää vo Aguilar on da Autoboh A 67. Aguilar de Campoo is a Stazion af da Noadroute van Jakobsweg.
Gschicht.
Alfons X. vo Kastilien hod im Joar 1255 zua "Villa Realenga" (kiniglichn Stod) eaklead. Se hod dieses Privileg bis 1332 behoidn. 
Wiatschoft.
De Gmoa is bekonnd duach de Keksprodukzion van Untanehmen Galletas Gullón, da bedeitndsdn van Land.
Sefton (Merseyside)

Sefton is a kloans Doaf im Sidwestn vo Lancashire (England), is olladings koa Tei vo dere Grofschoft meah, sondan liegd heit im Metropolitan Borough of Sefton. Es liegd om estlichn Rond van Borough, uma 15 km neadli van Zentrum vo Liverpool. Da Ort hod 855 Eihwohna (Stond: 2011).
Metropolitan Borough of Sefton

Sefton is a Metropolitan Borough im Metropolitan County Merseyside in England. Vawoitungssiez is de Stod Bootle. Zan Borough, dea nochm Doaf Sefton bnennd is, ghean außadem de Orte: Ainsdale, Aintree, Birkdale, Crosby, Formby, Maghull und Southport. As Gebiet grenzd direkd on Liverpool und is unta ondam duach de Hofnindustrie om River Mersey prägd.
De Reoaganisazion vo de Grenzn und da Kompetenzn vo da lokoinn Beheadn hod 1974 zua Buidung van Metropolitan Borough gfiahd. Fusioniad san dobei de: County Boroughs vo Bootle und Southport, de Urban Districts Formby und Lutherland sowia a Tei van West Lancashire Rural District worn. Diese Gebietskeapaschoftn hom z'voa zua Grofschoft Lancashire ghead.
1986 is Sefton faktisch a Unitary Authority worn, ois de Zentroiregiarung de iwagoadnde Vawoitung vo da Grofschoft afgläsd hom. Sefton is fia zeremonieje Zwecke Tei vo Merseyside, wia aa fia oanzlne iwagoadnte Afgom wia: Polizei, Feiaweah und effntlicha Vakeah bliem.
Barrio de San Pedro (Aguilar de Campoo)

Barrio de San Pedro is a spanischa Ort in da Provinz Palencia vo da Autonomen Gmoaschoft Kastilien und León. Barrio de San Pedro ghead seitm End vo de 1970a Joar zua Gmoa Aguilar de Campoo. Da Ort, in da Näh van Stausää vo Aguilar de Campoo, bfindd se zehn Kilometa westli van Haptort vo da Gmoa und is iwa de Stroß P-2132 z'eareichn. Zua ehemois sejbstständing Gmoa(municipio) Barrio de San Pedro hom de Orte: Barrio de Santa María, Foldada, Frontada, Quintanilla de la Berzosa und Vallespinoso de Aguilar ghead, de im 19. Joarhundad19. und 20. Joarhundad emfois sejbstständige Gmoa worn san.
Ussita

Ussita is a Gmoa ("comune") in da Provinz Macerata in da Region Marken in Italien. Se hod Eihwohna (Stond: ). Ussita liegd uma 47 Kilometa sidwestli vo Macerata im Nationalpark Monti Sibillini om gleichnaming Fluss, ghead zua "Comunità montana di Camerino" und grenzd unmiddlboa on de Provinz Fermo. Da Vawoiwaltungssiez vo da Gmoa bfindd se im Ortstei "Fluminata".
De Ortschoft is ba om Eadbem om 30. Oktoba 2016 weidgehnd zastead worn.
Kurienkardinoi

Ois Kurienkardinoi (dt.: Kurienkardinal) bezeichnd ma de obasdn Midoabata vo der Zentroiregiarung vo dea remisch-katholischn Kiach (remische Kurie), de'n Rong vo om Kardinoi bekleidn (insbsondare de Voasteha vo de vaschiedna Kongregaziona, de Kardinoiprefektn und'n Kardinoistootssekretea).
Archimandrit

Archimandrit, griachisch: ἀρχιμανδρίτης vo: "arché" (ἀρχή), hia: „Regiarung, Herrschoft, Kommando“, und: "mándra" (μάνδρα), hia: „Klosta“, bezeichnd in de orthodoxn Kiachn, in de oidorientalischn Kiachn und in de katholischn Ostkiachn an Voasteha vo om Klosta, dea hierarchisch a Stuafe häha stehd ois da Hegumen, in etwa vagleichboa midm Abt vo om remisch-katholischn Klosta.
"Archimandrit" wead owa aa ois bsondara Eahntitl fia estli-orthodoxe Priestamönche vawendd.
"Großarchimandrit" wead aa ois bsondara Eahntitl vawendd.
(2046) Leningrad

(2046) Leningrad is a Asteroid van Haptgiatl, dea om 22. Oktoba 1968 vo Tamara Michailowna Smirnowa om Krim-Observatorium entdeckd worn is. 
Bnennd worn is da Asteroid noch da zwoatgressdn Stod vo da domoling Sowjetunion, "Leningrad". Bis 1914 – wia middlawei aa heit wieda – hod de Stod "Sankt Petersburg" und vo 1914 bis 1924 "Petrograd" ghoassn.
Eislinse

A Eislinse is a Eahebung van Bodn, wejche ba Frost und bindigm Grund aftritt.
Uasoch dofia is da Kapillareffekt, dea's eameglichd, Grundwossa aus bis za 50 m Tiaf on de Frosteihdringtiaf (in Deitschland im Winta zwischn 20 und 120 cm) z' transpoatian. As Wossa sammed se doat, gfriad und hebdn Bodn. Do's Grundwossa ständig nochgfiahd wead, wean de Eisosommlunga und de driwaliengdn Eahebunga imma gressa.
A Gengmoßnohm is zan Beispui's Bnutzn vo ned bindigm Bodn mid ana Grindung vo 80 bis 120 cm.
Timberfarm

De Timberfarm GmbH midm Haptsitz z Düssldorf is a deitsche Rohstoffgruppn, wo se af de Produktion un an Hondl vo Kautschuk speziolisiat hod.
Gscheftsfiara.
De Düssldorfa Untanemafamij Breidenstein gheat zu dene Grinda un Initiatoan vo dea Fiama. De san tetig im Roafnhondlgscheft seit iba 40 Joar.
Gscheftsfiara is da Maximilian Breidenstein.
Gschicht.
De Timberfarm GmbH homs im Joar 2012 ins Hondlsregista eihgtragn. Ois ollaerschts homs de Plantagen "Las Animas" pflanzt, de inna Panama liegt. 2013 san fimf neie Plantagen dazuakema, im Joar 2014 nomma siem meahra. Seit 2013 kenna de Kundn aa no Panama roasn, um dena Kaatschukpflanzna beim Wochsn zuzschaugn. 2017 is a zwoate Baamschui grindt woarn, 2018 woar da Baubeginn von da Kautschukfabrik "Gran Piedra" , de 2019 aeffnet woan is.
Aa 2019 homs a AG griandn duan in dea oi Vameegnsweade zsammfasst wean. Weidere Gschäftsfejder eagem si duach de Ofang 2020 gegründete Drading GmbH, de si auf den Handl vo Kautschuk ois Industrievoaleistungsguad sowia Übaschusserndn fobussaliad.
De Obaufläche vo Timberfarm eastreckt si üba 24 Kautschukplantogn mid 2.000 Hektar. Mid da Wertanlog Panarubba, vo Timberfarm, eawirbt ma de Pacht fia 55 Kautschukbäume wia aa des Land, auf am de schdengan.
Gloaeg (voiständig: Globoi &amp; Regionoi Sourcing and Drading) is de internationoi tätige TIMBERFARM-Rohstoffobteilung, welche Mitte 2018 aufgebaut woadn is und seitha mid am houchkarätign und eafahrane Händlerteam fia a wachsends und eafolgreichs Rohstoffhandelsgeschäft soagt.
Besonders is dabei, dass explizit koa Flächn fia de Plantogn Timberfarms gerodet wern. So wern brachliagend Flächn wieda aufgefoastet.
Gscheftsfejda.
Bedeitandstes Gscheftsfejd is da Obau vom Kautschuk, unna Hondl. Seit Timberfarm de Fabrikn hod, spuit da Kautschuk a imma wichtigane Roin. 
Ausm Kautschuk mocht ma boispuiswais:
Midgliedschoft.
Seit 2012 is de Timberfarm GmbH aktifs Midglied im IRSG (International Rubber Study Group). 2015 hods de deitsche Kautschuk-Vasammlung uantastitzt.
Oanzalne Kritikfejda un Erfoarung.
Veaoanzalt heert mo Stimma, de net onn Gscheftseafoig gloam duan. Zum Boaspil oas de foigenda Griand:
Regiarungsbeziak Liegnitz

Da Regiarungsbeziak Liegnitz (dt.: Regierungsbezirk Liegnitz) woa a Regiarungsbeziak in da breissische Provinz Schlesien. Ea hod vo 1813 bis 1945 bstondn und hodn noadwestlichn Tei vo Schlesien umfossd.
Da Regiarungsbeziak Liegnitz is in da Umgongssproch ois "Niedaschlesien" bekonnd worn.
Gschicht.
Da Regiarungsbeziak is geng End vo de Koalizionskriage aus de Fiaschtntuima: Liegnitz, Jauer, Sagan, da Stondesherrschoft Carolath, aus Tein vo de Fiaschtntuima: Glogau und Schweidnitz sowia da voamois säggsischn Obalausitz und meahra ehemois behmischn und neumärkischn Enklavn buidd worn.
Da Vawoitungssiez hod se in da Stod Liegnitz bfundn. Ondare wichtige Städt van Regiarungsbeziak woan: Görlitz, Grünberg, Glogau, Bunzlau, Hoyerswerda (seit 1825) und Hirschberg.
Da estli ogrenznde Tei vo Niedaschlesien hod zan Regiarungsbeziak Breslau ghead. Im Noadostn hods Gebiet on de Provinz Posen ogrenzd, ob 1919 on: Poin, im Noadwestn on de Provinz Brandenburg, im Westn on Saggsn und im Sidn ons östareichische Kronland Behmen, ob 1919 on de Tschechei. 1919–1938 und ob 1941 woa Schlesien in zwoa Provinzn teid, da Regiarungsbeziak Liegnitz hod donn zua Provinz Niedaschlesien ghead.
Vawoitungsgliedarung.
Da Regiarungsbeziak hod foingde Stod- und Landkroas (Stond: 1910) umfossd:
Kök-Töbe

Kök-Töbe (kasachisch: Көктөбе ‚blaua‘ oda greana Higl‘) is a hoha Beag om Rond van Kungei-Alatau-Gebiag in da direktn Näh vo da kasachischn Stod Almaty (800 bis ). Da Beag is iwa a Seijboh ausm Zentrum vo Almaty vabundn. Des Weidan is's megli, an Kök-Töbe iwa a Veakeahsstroß z'eareichn.
Afm Beaghong bfindd se da 372 Meta hohe Feansehtuam Almaty – as häxde Bauweak vo da Stod.
Im Joar 2007 is afm Beag a Bronzebuidweak fia de britische Rockband Beatles earichdd worn.
Samtgmoa Wrestedt

De Samtgmoa Wrestedt (dt.: Samtgemeinde Wrestedt) woa a Samtgmoa inmiddn vo da Lüneburga Heide im Landkroas Uelzen, Niedersachsen. Se hod aus de Gmoana: Stadensen, Wieren und Wrestedt bstondn. Vawoitungssiez vo da Samtgmoa woa Wrestedt. Zan 1. Novemba 2011 hom se de Gmoana afgläsd und hom de neie Gmoa Wrestedt buidd, de da Samtgmoa Aue oghead, Vawoitungssiez vo dera Samtgmoa is wiedarum Wrestedt.
Politik.
Da Samtgmoarod hod 20 Siez ghod. Jetziga Samtgmoabuagamoasta is Harald Benecke.
Stadensen

Stadensen is a Ortstei vo da Gmoa Wrestedt im Landkroas Uelzen, Niedasaggsn.
Gschicht.
Om 1. Juli 1972 san de Gmoana: Breitenhees, Kallenbrock, Nettelkamp und Nienwohlde eihgliedad worn. Za Stadensen hom aa: Hamborg und Kloa London sowia da Wohnplotz Streibeag ghead. Om 1. Novemba 2011 is de Gmoa afgläsd und mid Wrestedt und Wieren za da neien Gmoa Wrestedt zammgschlossn worn.
Wiatschoft und Infrastruktua.
Vakeah.
Duachs Ortsgebiet valaffn: de Bundesstroß 4 Hambuag–Braunschweig und de Bundesstroß 191 Celle–Uelzen.
Da näxde Bohhof is in Stederdoaf (Ortstei vo Wrestedt), vo wo aus Zig noch: Uelzen, Braunschweig und Magdebuag foahn.
Effntliche Eihrichtunga.
A Intressngemoaschoft betreibd ois Vaein's Summabod Stadensen.
Penkefitza Sää

Da Penkefitza Sää (dt.: Penkefitzer See) liegd estli vo Penkefitz, oam Ortstei vo da Stod Dannenberg (Elbe) im Landkroas Lüchow-Dannenberg in Niedersachsen. Da Sää is uma 850 Meta long und maximoi 75 Meta broad. Im noadestlichn Bereich rogd a ins Gebiet vo da Gmoa Damnatz hinei.
Loch Beag Bhuirgh

Loch Beag Bhuirgh is a Sää af da kloan schottischn Hebridninsl Berneray. Ea liegd westli van Borve Hill etwa in Inslmiddn. Da Sää wead duach on kloan Boch ausm 250 m noadnoadestli glengna gressan Sää Loch Bhrusda gspeisd, und ea entwassad in de 700 m sidsidwestli liengde Bucht Loch Borve.
Zamm mid Loch Bhrusda sichad Loch Beag Bhuirgh de Siaßwossavasoagung vo da Insl mid de beidn Siedlunga: Borve und Rushgarry.
Loch Cluanie

Loch Cluanie is a Stausää in de schottischn Highlands. Ea liegd in Kintail uma 20 km westli vo Fort Augustus zwischn Loch Ness und Loch Duich. Loch Cluanie is uma zehn Kilometa long und uma 800 m broad.
Loch Cluanie diand da Eazeigung vo Strom aus Wossakroft. Da Sää san in de 1950a Joar ois Tei des van North of Scotland Hydro-Electric Board betriemna "Glenmoriston Hydroelectric Projects" afgstaud worn. De Staumaua is 675 m long und uma 40 m hoch. 
Entlong van Noadufa van Sää fiahd de guad ausbaude A87. As Sidufa wiad vo koana Stroß easchlossn. Af diesa Seite fiahd ledigli a kloane Stichstroß zua Cluanie Lodge. De Gengd um an Sää is ba Wondaran seah bliabd.
Beziak Gjakova

Da Beziak Gjakova (dt.: Bezirk Gjakova, , ) is oana vo de siem kosovarischn Beziake und liegd im Westn van Kosovo.
Om 17. Feba 2008 hods Parlament van Kosovo de Unobhängigkeit vo Serbien eaklead. Seitdem is da Status international umstriddn.
Fian Beziak Gjakova guitd de "07" ois kosovarischs Kennzeichn. Da Siez van Beziak is Gjakova.
Gmoana.
Da Beziak Gjakova beinhoidd via Gmoana und 170 Deafa.
Beziake im Kosovo

De Bezirke im Kosovo (dt.: Bezirke im Kosovo, , ) san de häxde Vawoitungseihheit in da Republik Kosovo. 
De heitige Eihteiung vo de Beziake wead wia de Republik Kosovo vo Serbien ned oeakonnd. Serbien richtd se no noch da eingna Gliedarung vo de Vawoitungsbeziake. Voa da Unobhängigkeit ois de UNMIK im Kosovo stazioniad woa, hom se a Neigliedarung eihgfiahd.
De Foahzeigkennzeichn im Kosovo san noch de Beziake untateid.
Bas (Gabas)

Da Bas (im Obalaff: Grand Bas) is a Fluss in Frankreich, dea im Département Landes in da Region Nouvelle-Aquitaine valaffd. E entspringd im Gmoagebiet vo Lauret, entwassad generej in noadwestlicha Richtung und mindd noch 29 Kilometa on da Gmoagrenz vo: Coudures und Eyres-Moncube ois rechta Nemfluss in an Gabas.
Arrondissement Argelès-Gazost

As Arrondissement Argelès-Gazost is a Vawoitungseihheit im franzesischn Département Hautes-Pyrénées innahoib vo da Region Okzitanien. Vawoitungssiez (Untapräfektua) is Argelès-Gazost.
Es bstähd aus drei Kantone und 87 Gmoana.
Gmoana.
De Gmoana van Arrondissement Argelès-Gazost san:
Ehemolige Gmoana seit da landesweidn Neioadnung vo de Kantone.
bis 2017: Vizos
bis 2016: Gavarnie, Gèdre
Kanton Lourdes-1

Lourdes-1 is a franzesischa Kanton im Arrondissement Argelès-Gazost, im Département Hautes-Pyrénées und in da Region Okzitanien; sei Haptort is Lourdes.
Gschicht.
Da Kanton is ba da Neieihteiung vo de französischn Kantone im Joar 2015 entstondn. Sei Gmoan kemma aus de ehemoing Kantone: Lourdes-Ouest (7 vo de 9 Gmoana) und Kanton Saint-Pé-de-Bigorre (olle 4 Gmoana). Hizua kemma no ie westlichn Stodviadl vo da Stod Lourdes.
Log.
Da Kanton liegd im Westn van Département Hautes-Pyrénées.
Gmoana.
Da Kanton bstähd aus ejf Gmoana und oana Teigmoa mid insgsomd Eihwohna (Stond: ):
Politik.
Im 1. Woihgong om 22. Meaz 2015 hod koans vo de via Kandidatnpoore de obsolute Meahheit eareichd. Ba da Stichwoih om 29. Meaz 2015 hod's Gsponn Adeline Ayela (DVD)/José Marthe (DLF) geng Madeleine Navarro/Philippe Subercazes (DVG) mid om Stimmaotei vo 61,08 % gwunna, (Woihbeteijigung: 52,96 %).
Kanton Lourdes-2

Lourdes-2 is a franzesischa Kanton im Arrondissement Argelès-Gazost, im Département Hautes-Pyrénées und in da Region Okzitanien; sei Haptort is Lourdes.
Gschicht.
Da Kanton is ba da Neieihteiung vo de französischn Kantone im Joar 2015 entstondn. Sei Gmoana kemma aus de ehemoling Kantone: Kanton Lourdes-Est (olle 26 Gmoana) und Lourdes-Ouest (1 Gmoa; Adé). Hizua kemma no de estlichn Stodviadl vo da Stod Lourdes.
Log.
Da Kanton liegd im Westn van Départements Hautes-Pyrénées.
Gmoana.
Da Kanton bstähd aus 27 Gmoana und oana Teigmoa mid insgsomd Eihwohna (Stond: ):
Politik.
Im 1. Woihgong om 22. Meaz 2015 hod koans vo de fimf Kandidatnpoore de obsolute Meahheit eareichd. Ba da Stichwoih om 29. Meaz 2015 hod's Gsponn Josette Bourdeu/Bruno Vinualès (beide PRG) geng Marie-Noëlle Assouère/Sylvain Peretto (Union de la Droite) mid om Stimmaotei vo 55,00 % (Woihbeteiigung: 56,97 %) gwunna.
Kanton Lourdes-Ouest

Da Kanton Lourdes-Ouest woa bis 2015 a franzesischa Kanton im Arrondissement Argelès-Gazost, im Département Hautes-Pyrénées und in da Region Midi-Pyrénées; sei Haptort woa Lourdes. Sei Vatreta im Generoirod van Département woa z'letzd vo 1976 bis 2015, wiedagwehjd 2008, José Marthe.
Geografie.
Da Kanton hod im Sidwestn van Departement gleng. Im Westn hod'a on an Kanton: Saint-Pé-de-Bigorre, im Noadn und Noadostn on an Kanton Ossun, im Sidostn on an Kanton Lourdes-Est und im Sidn on an Kanton Argelès-Gazost ogrenzd. Sei Gebiet is zwischn 343 m in Lourdes und 1523 m in Ségus iwa'm Meearesspiagl gleng. 
Gmoana.
Da Kanton hod aus ocht Gmoana und de westlichn Viadl vo da Stod Lourdes bstondn (ogem is de Gsomteihwohnazoih, im Kanton hom uma 7500 Eihwohna vo da Stod) glebd. 
Bevejkarungsentwicklung.
a) da Kanton ohne de westlichn Viadl vo da Stod Lourdes
b) da Kanton mid de westlichn Viadl vo da Stod Lourdes
Natuakautschuk

Da Natuakautschuk (vaoided nua Kautschuk), oda aa Gummi is a Stoff, wo im Soft vo vaschiedna Kaatschukpflonzna voakomma duad. Ma mocht fei gonz vui unnerschiedlicha Sochan fia de Induastri draus.
Woadgschicht.
As Woad Kautschuk hom de indigene Väika ondas gsogt. Mitm "caa uchu" oda aa "caa ochu" hom de Leit friaa Weada wia ‚Baam’ oda ‚Hoiz’ gmoant.
Oagnschaftn.
Da Natuakaatschuk wead meist ausm Kautschukbaam gwonna. Den gibts in Siidostasien, Middlamerika un Siidamerika. Ma muaß oba wissn, doss net nua Natuakaatschuk a bedeitande Roin spuit, sonnan a sinthetscha Kautschuk.
Wos ma gnau ois Kautschuk bezejchna duad, is a schwaa zum Aklean. Im Soft vam Kaatschukbaam is a Ladex driang. Des Ladex is zu oam Driddl aus Kaatschuk. Dem sei Zammsetzung schaud so ous:
Da Ontei vam Beech schwonkt je nach Tip zwischn oan un 22 %. Saubana Kautschuk is brainlich und a bissl transparent. Bei wenga wia 3° C weada resch, ob 145° C klebta und bei iba 170° C zafliaßt a.
Gschicht.
De äidastn Gegnstend ais Kautschuk stomma ais da Zeid va 1600 v. Chr. Recht beriamt is des sognannte "Mesoamerikanske Boispui". Wei Kautschuk Wossa weghoid, hom eam de Indiana aa af eana Gwand gschmiat. 
In Eiropa.
Die Leit ais Eiropa hom Amerika eandeckt, oba in dahoam ned vui vom Kautschuck vazäit. Nur wera Buach zum Lesn griagt hod, konnt vonnem gonzm Schmarrn ohm wos wiassn. 
A Franzos, Charles Marie de la Condamine, hod werand a Expiditio am Amazonas zwischn 1735-1745 gseng, wia Kautschuk heagstejt un gnutzt woarn is. Nacha is da Kautschuck in Eiropa bekonnta woarn.
Gwinnung.
Natuakautschuk griagt ma moast ausm Kautschukbaam. Dafia muaß ma an Baam ooritza, um an Soft aussazgriang. Ma setzt an Hefa drunta un lesstan Soft einefliaßan. Des gähd owa ned imma, wei ned olle Kautschucksoatn guad flissi san.
Plantagen.
De moastn Kautschukbaame hod ma in Brasilien ghobt, bis de Leit den Soam a annaswo hiibroch hom. Oft hods a Problem mit dene Schwammaln gem, wei Fungiziide domois net bekonnt warn. 
Erscht ums 20. Joarhundat is da Kautschuk af Asien kemma. A weidas, bedeitands Gebiet zua Gwinnung woar am Kongo, wobei de afrikansken Velka schliamm traktiat wuadn. A in Gabun und der Zentralafrikansken Republiak is man et guad auf de Zejt zu sprechen.
Speta im 20. Joarhundat hod ma a andre Stooten in Amerika mit Plantagen ghobt, und Brasilien hod sei Spitznposition valoan. Zum Beispui hods in Kolumbien oda Panama heit Plantagen, von dene de Timberfarm vui bwirtschoftet.
Nochm easchtn Wejdkriag hod a da Henry Ford Kautschuk in Brasilien selbst oobaun woin. Mid dena Britn hom de USA long an Preiskompf gfiaht, wo vui Kartelle hod entsteh lossn.
Wea an moastn Kautschuk mocht.
De finf greßtn Produktionsstootn vom Natuakautschuk san heit
Wern moistn Kaatschuk kafft.
Lenda mid am hochn BSP, wia Japan, Deitschland, die USA und Frankreich, vabrauchan an moastn Kautschuck.
Adé

Adé is a franzesische Gmoa mid Eihwohna (Stond: ) im Département Hautes-Pyrénées in da Region Okzitanien.
Geografie.
De Gmoa liegd fimf Kilometa vo Lourdes entfeand.
Gschicht.
De Buag van Doaf is 1360 zastead worn, nua de Kapej is dahoidn bliem. 1878 is de heitige Kiacha, de voikumma duach Spendn finanziad worn ist, gweihd worn.
Burgh by Sands

Burgh by Sands [] is a Gmoa im Beziak City of Carlisle vo da Grofschoft Cumbria, England, in da Näh van Solway Firth. De Gmoa bstähd aus de Ortschoftn: Burgh by Sands, Longburgh, Dykesfield, Boulstead Hill, Moorhouse und Thurstonfield.
Im Joar 2001 hod Burgh by Sands 1143 Eihwohna ghod.
Gschicht.
Da Hadrianswoij valaffd duachn Ort, do hod se domois a remischs Kastell, Aballava bfundn. Da englische Kini Eduard I. is om 7. Juli 1307 af'n Marschen vo Burgh af seim letzdn Fejdzug geng de Schottn gstorm und is in da ausm 12. Joarhundad stommandn Kiach bstotte worn, bis'a in de Westminster Abbey iwafiahd worn is.
Dumfries and Galloway

Dumfries and Galloway [] (schottisch-gälisch: Dùn Phris agus an Gall-Ghaidhealaibh) is oane vo 32 Council Areas in Schottland. Im Noadn grenzd se on: South Ayrshire, East Ayrshire und South Lanarkshire, im Ostn on Scottish Borders und im Sidn on de englische Grofschoft Cumbria. Se liegd neadli van Solway Firth und estli vo da Irischn Sää.
Bschreibung.
Dumfries und Galloway umfossd drei tradizioneje Grofschoftn; im Ostn Dumfriesshire, im Zentrum Kirkcudbrightshire und im Westn Wigtownshire. De zwoa letzdan wean zamm aa ois Galloway bezeichnd.
Noch "Galloway" san de Galloway-Rind bnennd worn.
Vo 1975 bis 1996 hod Dumfries and Galloway a schottische Region buidd.
Gschicht.
De Region "Dumfries und Galloway" is 1975 aus de Grofschoftn: Dumfriesshire, Kirkcudbrightshire und Wigtownshire buidd worn. De Region woa in via Districts gliedad:
1996 san de Regiona und Districts in Schottland obgschoffd und duach 32 Council Areas dasetzd worn. De via Districts vo da Region Dumfries und Galloway san afgläsd und aus da gonzn Region is die Council Area Dumfries und Galloway buidd worn.
Politik.
Da Council vo Dumfries and Galloway umfossd 43 Siez, de se wia foigd af de Partein vatein:
South Ayrshire

South Ayrshire (schottisch-gälisch: Siorrachd Inbhir Àir a Deas) is oane vo 32 Council Areas in Schottland. Se umfossd'n sidlichn Tei vo da tradizionejn Grofschoft Ayrshire und grenzd on East Ayrshire sowia Dumfries and Galloway. Vo 1975 bis 1996 hod South Ayrshire unta'm Nam: Kyle and Carrick oan District dvo da Region Strathclyde buidd.
Politik.
Da Council vo South Ayrshire umfossd 28 Siez, de se wia foigd af de Partein vatein:
Fountain City, Indiana

Fountain City is a Ort in Wayne County, Indiana. Noch da Voikszehjung aus'm Joar 2000 hod da Ort 735 Eihwohna ghod. De Fläch van Ort betrogd 0,7 km².
Demografie.
De Voikszehjung aus'm Joar 2000 hod 735 Eihwohna eagem, de se af 291 Haushoite vateid hom. Domid betrogd de Bevejkarungsdichte 1091,5 Eihwohna pro km².
Tandemhaptzylinda

Da Tandemhaptzylinda (dt.: Tandemhauptzylinder) is a Bautei vo da Bremsolog vo om jedn PKW oda LKW. D laut Gset a Zwoakroasbremssystem voagschriem is, miassn de Bremskroas aa unobhängig vooanonda funkzionian. Des stejd da Tandemhaptzylinda sicha. Ea siezd direkd unta'm Ausgleichsbehäita vo da Bremsflissigkeit und vasoagd jedn Bremskroas mid dera. Wenn a Bremskroas ausfoid, stejd'a de Vasoagung van zwoatn Kroas ohne a voiständige Entleerung van Ausgleichsbehäita sicha.
Schau aa.
Haptbremszylinda
Bazentin

Bazentin (picardisch: Bazintin) is a noadfranzesische Gmoa mid Eihwohna (Stond: ) im Département Somme in da Region Hauts-de-France. De Gmoa ghead zan Kanton Albert und is Tei vo da Communauté de communes du Pays du Coquelicot.
Geografie.
De zehn Kilometa noadestli vo Albert im Santerre glengne Gmoa liegd on de Départementsstroßnn D20 und D73. Zua Gmoa, dean Hapttei heit's friahare Bazentin-le-Petit buidd, ghead da Weiler Bazentin-le-Grand.
Gschicht.
De Gmoa is in da Schlocht on da Somme im Juli 1916 zastead worn. Se hod ois Auszeichnung's Croix de guerre 1914–1918 dahoidn.
Vawoitung.
Buagamoasta (maire) is seit 2001 Jean-Luc Fourdinier. 
Berinhmtheitn.
Jean-Baptiste de Lamarck, Botanika und Zoolog, geboan 1744 in Bazentin-le-Petit, gstorm 1829